|  |  |
| --- | --- |
| **A tantárgy neve: Stúdiómunka** | **Kreditszáma: 4** |
| A tanóra típusa: szem. és száma: 4/60 |
| A számonkérés módja: gyj.  |
| A tantárgy tantervi helye (hányadik félév): 4. |
| Előtanulmányi feltételek *(ha vannak)*:**stúdióberendezések** |
| **Tantárgyleírás**: az elsajátítandó ismeretanyag és a kialakítandó kompetenciák tömör, ugyanakkor informáló leírása |
| A kurzus célja, hogy megismertesse a hallgatókat a televíziós stúdiókban felvett, lebonyolított, illetve tv stúdiókból sugárzott műsorok készítésével, és az ezekhez tartozó munkafázisokkal. Ezek az igen összetett tartalmi, gyártási, technikai és logisztikai feltételekkel megvalósuló programok, előkészítésükhöz, lebonyolításukhoz nagyszámú és sokrétű szakmai háttérrel rendelkező szakember rendkívül összehangolt munkája szükséges. Az így felálló stábok feladataival, az erre vonatkozó szerkesztési igényekkel, a felvételekhez kapcsolódó munkafolyamatokkal, speciális ismeretekkel és készségekkel találkoznak a hallgatók a félév során. A hallgatók megismerkednek a televíziós stúdiók felépítésével, a velük szemben támasztott szigorú követelményrendszerrel, építészeti és műszaki jellegzetességeikkel, a stúdió, vezérlő és kiszolgáló terek és ezek személyzetének feladataival. Elemzik a tv stúdiókban készült televíziós programok gyártási, logisztikai és tartalmi jellegzetességeit, elkülönítik a különböző stúdiókban forgatott illetve az azokból sugárzott műsorokat és programtípusokat, meghatározzák azok kapacitás és technikai igényeit. Sorra veszik az így gyártott műsortípusok tartalmi jellegzetességeit és ennek megfelelő stúdió fajtákat, díszlet és háttér igényeket. A televíziós stúdiók kameráinak mozgatását, azok vizuális lehetőségeit felmérve osztályozzák a leforgatható programtípusokat. A folyamatot végig kisérve részt vesznek a főiskola saját televíziós stúdiójában folyó munkában, televíziós közvetítések felvételében, megvágásában, komplettírozásában. A napi gyakorlatban leginkább előforduló példákon sorra veszik a tv stúdióban forgatható műsorok alapeseteit, megismerik az ehhez tartozó szerkesztői és technikai, lebonyolítási protokollt.Lehetőség szerint részt vesznek egy nagyobb hazai televíziós csatorna vagy közszolgálati televízió stúdiójában készülő műsor felvételén, utómunkáján. Asszisztensként dolgoznak a felvételek során a különböző stábtagok mellett. Az elsajátítandó kompetenciák közt elsősorban a szisztematikus előkészítő munka megszervezésére, a csapatmunkához szükséges átlátó és kommunikációs készségek kifejlesztésére, a televíziós stúdió felvételek során felmerülő feladatok precíz, és összehangolt elvégzésére az esetleges problémák megoldására való képesség kifejlesztésére, a pszichikai terhelés kezelésére helyezzük a hangsúlyt.A szemeszter végén a hallgatók közös stábmunkában a nekik megfelelő funkcióban a főiskola tv stúdiójának feltételei során rövid 3-5 perces televíziós adásanyagot produkálnak. Ezt, valamint az évközi munkát, gyakorlati jeggyel értékeljük.  |
| A **3-5** legfontosabb *kötelező,* illetve *ajánlott***irodalom** (jegyzet, tankönyv) felsorolása biblio­gráfiai adatokkal (szerző, cím, kiadás adatai, oldalak, ISBN) |
| Horvát János televíziós témájú jegyzetének fejezete: Televíziós műsortípusok<http://www.mek.oszk.hu/00100/00143/00143.htm> |
| **A tantárgy felelőse** (*név, beosztás, tud. fokozat*)**: Monory Mész András** egyetemi docens DLA |
| **A tantárgy oktatásába bevont oktató(k),** ha vannak(*név, beosztás, tud. fokozat*)**: Borbás László tanársegéd** |